b'\n_START_ARTICLE_\nMlezivo\n_START_PARAGRAPH_\nMlezivo ali kolostrum je v prehrani \xc4\x8dloveka poznan predvsem med kme\xc4\x8dkim prebivalstvom (ponekod tudi pod imenom mlezva). Prese\xc5\xbene koli\xc4\x8dine mleziva, ki ga teli\xc4\x8dek ni popil, so gospodinje pomolzle, za\xc4\x8dinile s soljo in kumino ter spekle v kru\xc5\xa1ni pe\xc4\x8di. Tako pripravljen obrok so kmetje cenili kot hrano ob napornih delih, saj jim je dajala ob\xc4\x8dutek sitosti in energije. Jed se \xc5\xa1e danes pripravlja ob telitvah kot delikatesa na \xc5\xa1tevilnih kmetijah, lahko jo kupimo celo na nekaterih tr\xc5\xbenicah. Predvsem pa je danes mlezivo aktualno in uporabljeno kot prehranski dodatek za vsa \xc5\xbeivljenjska obdobja; pri tem gre za govejo mlezivo.\n_START_SECTION_\nKolostrum ali mlezivo je na\xc5\xa1a prva hrana\n_START_PARAGRAPH_\nMlezivo (angl. colostrum) nastane v mle\xc4\x8dnih \xc5\xbelezah vseh sesalcev v prvih urah po rojstvu mladi\xc4\x8da in je po sestavi bistveno bogatej\xc5\xa1i od mleka. S svojo raznoliko in dragoceno sestavo mlezivo ali kolostrum za vse novorojence predstavlja nepogre\xc5\xa1ljivo \xc5\xbeivljenjsko popotnico za rast, vitalnost in zdravje. V mle\xc4\x8dni \xc5\xbelezi za\xc4\x8dne nastajati \xc5\xbee pred porodom, ko iz krvi v mle\xc4\x8dno \xc5\xbelezo zaradi hormonske regulacije za\xc4\x8dnejo prihajati sestavne komponente. Kolostrum je prvo mleko, ki ga novorojenec pou\xc5\xbeije in nima samo hranilne funkcije, ampak je namenjen tudi temu, da poskrbi za novorojen\xc4\x8dkovo odpornost, ki je po rojstvu pomanjkljiva zaradi neizoblikovanega imunskega sistema. Mlezivo je bogat vir ve\xc4\x8d kot 90 za\xc5\xa1\xc4\x8ditnih substanc, med katerimi so najpomembnej\xc5\xa1i imunski in rastni faktorji ter vitamini, minerali in aminokisline. Sestava kolostruma je razli\xc4\x8dna pri razli\xc4\x8dnih sesalcih in je neposredno povezana s koli\xc4\x8dino prehajanja hranilnih snovi od matere k mladi\xc4\x8dku pred rojstvom. Ima blag odvajalni u\xc4\x8dinek.\n_START_SECTION_\nNaloga kolostruma\n_START_PARAGRAPH_\nMaterino mleko predstavlja za jetra in trebu\xc5\xa1no slinavko naravno stimulacijo za proizvajanje sokov, ki so potrebni za presnovo. Prebavni sistem je poklican na delo in samo v nekaj dneh bo deloval v popolnosti. Druga naloga kolostruma je, da stimulira prebavila h gibanju in izlo\xc4\x8danju posebnega blata, tipi\xc4\x8dnega za novorojen\xc4\x8dka. Imenuje se mekonij - v njem so nakopi\xc4\x8dene celice in sokovi, ki so ostali v prebavnem traktu \xc5\xa1e iz \xc4\x8dasa rasti v maternici. Vsi ti dejavniki so le pokazatelji, kako pomembno je pristavljanje novorojen\xc4\x8dka k materinim prsim \xc5\xbee prvi dan, da dobi to pomembno teko\xc4\x8dino. Svetovna zdravstvena organizacija priporo\xc4\x8da, da se \xc5\xbeenske pou\xc4\x8di o izredni pomembnosti in prednosti dojenja.\n_START_SECTION_\nRazlika med kolostrumom in mlekom\n_START_PARAGRAPH_\nGlavne razlike med kolostrum in zrelim mlekom so, da ima kolostrum vi\xc5\xa1jo raven imunoglobulinov, vitamina A in D, \xc5\xbeeleza, kalcija in drugih vitmainov in mineralov. V vi\xc5\xa1jih koncentracijah so prisotni poleg imunoglobulinov tudi laktoferin, lizocim in laktoperoksidaze, zato ima kolostrum antimikrobne lastnosti v primerjavi z mlekom.\n_START_SECTION_\nGoveji kolostrum\n_START_PARAGRAPH_\nZa ljudi bi bil seveda idealen \xc4\x8dlove\xc5\xa1ki kolostrum, ker pa tega ni, slu\xc5\xbei goveji kot pribli\xc5\xbeek, pri \xc4\x8demer je tudi va\xc5\xbeno, po koliko dneh laktacije se pripravek imenuje \xc5\xa1e kolostrum. Pripravek s prvega dne po rojstvu je seveda mnogo bolj kolostrum kot tisti, ki se ga pobere po treh dneh, in je \xc5\xbee mnogo bolj podoben navadnemu mleku kot kolostrumu. Torej lahko govorimo o kolostrumu kot takem v obdobju \xc5\xa1tirih dni po rojstvu mladi\xc4\x8dka. V zadnjih letih je bilo objavljenih ve\xc4\x8d kot 3000 \xc4\x8dlankov, znanstvenih raziskav in razli\xc4\x8dnih medicinskih pri\xc4\x8devanj, ki so potrdili, da so tako imunski kot tudi rastni faktorji kolostruma doma\xc4\x8dih krav pravzaprav identi\xc4\x8dni \xc4\x8dlove\xc5\xa1kim. Vse dragocene sestavine kravjega kolostruma so dobro prebavljive in niso vrstno specifi\xc4\x8dne, kar pomeni, da tudi ljudem vseh generacij prina\xc5\xa1ajo \xc5\xa1tevilne koristi za aktivnost, ravnovesje, regeneracijo, mo\xc4\x8d in vitalnost. Goveji kolostrum je 40 krat bogatej\xc5\xa1i z imunoglobulini Ig kot \xc4\x8dlove\xc5\xa1ki. Vloga imunoglobulinov je, da se v \xc4\x8drevesju ve\xc5\xbeejo s telesu \xc5\xa1kodljivimi snovmi.\n_START_SECTION_\nVpliv\n_START_PARAGRAPH_\nKolostrum je nepogre\xc5\xa1ljiva podpora pri vzpostavitvi normalnega delovanja imunskega sistema modernega \xc4\x8dloveka, ki je v stiku z boleznimi, ki so posledica osiroma\xc5\xa1ene prehrane in onesna\xc5\xbeenega okolja. Pomaga vzdr\xc5\xbeevati robustno \xc4\x8drevesno sluznico in zdravo \xc4\x8drevesno floro. Zaradi delovanja antioksidantov deluje predvsem na novonastale limfocite T, ki bolj u\xc4\x8dinkovito izlo\xc4\x8dajo signalne molekule, tako da je delovanje imunskega sistema bolj usklajeno in u\xc4\x8dinkovitej\xc5\xa1e. Neprebavljena protitelesa se v \xc4\x8drevesju ve\xc5\xbeejo na mikrobne povzro\xc4\x8ditelje bolezni, proti katerim so usmerjena. Deluje kot imunomodulator, saj prepre\xc4\x8di razvoj in potek bolezni ali vsaj ubla\xc5\xbei bolezenske znake pri virusnih in bakterijskih driskah ali pa obolenjih, povzro\xc4\x8denih zaradi bakterijskih toksinov. Kolostrinin ima hormonsko delovanje, saj vpliva na razvoj novih limfocitov T, pospe\xc5\xa1i izlo\xc4\x8danje citokinov. Lizocim je naravni antibiotik, ki razgrajuje bakterijsko steno. \xc5\xa0portnikom pomaga vzdr\xc5\xbeevati zdrav imunski sistem v \xc4\x8dasu intenzivnih treningov. Omogo\xc4\x8da optimalno okrevanje po intenzivni fizi\xc4\x8dni vadbi, v kombinaciji z vsakodnevno fizi\xc4\x8dno aktivnostjo in ustrezno prehrano podpira pove\xc4\x8danje mi\xc5\xa1i\xc4\x8dne mase in lahko izbolj\xc5\xa1a uspe\xc5\xa1nost vadbe. Imunoglobulini, predvsem IgA so pomembni za za\xc5\xa1\xc4\x8dito proti bakterijam sluznice in \xc4\x8drevesnim zajedavcem.\n_START_SECTION_\nTest na podganah\n_START_PARAGRAPH_\nTestirali so podgane stare 4-6 tednov. Imeli so tri skupine in v vsaki skupini je bilo 10 samcev in 10 samic. \xc5\xbdivele so 2 na \xc5\xa1katlo. Podgane v kontrolni skupini so prejemale normalno hrano 10% posneto mleko v prahu in vodo na enkrat. Druga in tretja skupina pa je prejemala 3% ali 10% dodatek govejega kolostruma k svoji hrani 90 dni. Dozo hrano so jim kontrolirali vsake dva dni. Vodo je bila stalno dostopna. Podgane so bile opazovane najmanj 3x na teden in imela so tedensko kontrolo te\xc5\xbee. Po 90 dneh so zbrali krvne vzorce podgan nato pa so jih evtanizirali s CO2. pribli\xc5\xbeno pol krvi so pustili strditi, serum pa so centrifugirali in poslali v laboratorije na teste. 30 organov in tkiv od vsakega od 30 samcev in 32 organov od vsake samice je bilo pregledanih po OECD 408 smernicah. Shranjeni so bili v 4% formalin in parafin za histolo\xc5\xa1ko preiskavo. Stegno in spodnji del noge so bili zbrani in zamrznjeni in poslani na Massey University na preiskavo. Kosti stegna in ledveni del hrbtenice so bile preiskane z x-\xc5\xbearki spektrometrijo (DEXA). Kostna biomehanika je bila merjena na treh to\xc4\x8dkah upognitvenega testa. Dodatek kolostruma k normalni hrani za podgane ni pokazal znakov toksi\xc4\x8dnosti ali rastnih sprememb. Podgane hranjene z dodatkom kolostruma imajo ni\xc5\xbejo te\xc5\xbeo kot podgane v kontrolni skupini, kljub temu, da ni bilo sprememb v koli\xc4\x8dini zau\xc5\xbeite hrane. Nitrogeni in proteini v mi\xc5\xa1icah se niso razlikovali med mo\xc5\xa1kimi v razli\xc4\x8dnih skupinah prav tako pri \xc5\xbeenskah, ka\xc5\xbee pa se mo\xc4\x8dan trend, da se pri u\xc5\xbeivanju kolostruma zvi\xc5\xa1a nitrogen in proteini v mi\xc5\xa1icah gledano pri obeh spolih skupaj. Ne ka\xc5\xbee se vpliv na IGF-1, \xc4\x8de se gleda celotno populacijo se opazi manj\xc5\xa1e zni\xc5\xbeanje IGF-1 pri samcih, ki so prejemali 3% kolostruma, medtem ko pri 10% ni bilo ve\xc4\x8djih razlik pri samicah. Ne ka\xc5\xbee se vpliva na eritrocite, hemoglobin, celi\xc4\x8dni volumen eritrocitov. Ni sprememb v anatomski rasti, ni vpliva na strukturo kosti. Histolo\xc5\xa1ke preiskave organov in tkiv niso pokazale sprememb med skupinami. Kolostrum tudi ni vplival na elektrolite, kalij, natrij, kalcij, ureo in kreatin. Ni sprememb v renalnih funkciji. Prav tako ni sprememb v jetrnih funkcijah, vklju\xc4\x8dno z albumini, bilirubinom in jetrnih encimov (ALP, ALT, AST in GGT). Zni\xc5\xbeala pa se je koncentracija holesterola pri podganah, ki so prejemale 10% kolostrum in 33% pove\xc4\x8danje koncentracije trigliceridov pri podganah, ki so prejemale 3% kolostrum, vendar se to ni pojavilo pri podganah, ki so prejemale 10% kolostrum.\n_START_SECTION_\nPridobivanje in obdelava kolostruma\n_START_PARAGRAPH_\nZa poln u\xc4\x8dinek je zelo pomembno, da ga zberejo v \xc5\xa1tiriindvajsetih urah po rojstvu mladi\xc4\x8dka (pozneje za\xc4\x8dne prsna \xc5\xbeleza izlo\xc4\x8dati mleko) in da ga pravilno predelajo. Strokovni, znanstveni pristop k jedi iz kolostruma je dokazal, da se s termi\xc4\x8dno obdelavo uni\xc4\x8di mnogo koristnih snovi, ki jih ima surovi kolostrum. Pri iskanju re\xc5\xa1itve, kako za prehrano ohraniti \xc4\x8dim ve\xc4\x8d teh koristnih snovi, se je izkazalo, da se dobri rezultati dose\xc5\xbeejo s hladnim su\xc5\xa1enjem (liofilizacijo). Kolostrum s tem postopkom spremenimo v prah rumenkaste barve, ki ga nato v razli\xc4\x8dnih oblikah lahko u\xc5\xbeivamo kot hrano ali kot dopolnilo k prehrani. Pripravki iz kolostruma (v obliki kapsul, \xc5\xbeve\xc4\x8dljivih tablet in drugih farmacevtskih oblik razli\xc4\x8dnih proizvajalcev) so pridobljeni s tehnolo\xc5\xa1ko zelo naprednimi postopki . Obdelavo kolostruma omogo\xc4\x8da visoka tehnologija, ki z uporabo nizkih temperatur in tlaka zagotavlja ohranitev biolo\xc5\xa1ke aktivnosti vseh dragocenih sestavin kolostruma (naj bi bilo v obdobju 16 ur po telitvi, saj je v tem \xc4\x8dasu vsebnost imunskih in rastnih faktorjev najvi\xc5\xa1ja, po tem \xc4\x8dasu pa drasti\xc4\x8dno pada)._NEWLINE_Pri skrbi za na\xc5\xa1e telo naj bi pazili, da imamo uravnote\xc5\xbeeno prehrano, tako da dose\xc5\xbeemo optimalne telesne zmogljivosti, s pravilno prehrano pa varujemo \xc5\xa1e obrambni sistem telesa. Ob dana\xc5\xa1njem tempu \xc5\xbeivljenja, pa tudi zaradi precej visokih cen kakovostne prehrane se kaj hitro zgodi, da ne u\xc5\xbeivamo primernih obrokov, \xc5\xa1e posebej, \xc4\x8de smo fizi\xc4\x8dno aktivni. Zakaj torej v tak\xc5\xa1nih situacijah ne bi posegli po prehranskih dopolnilih? Izbira je na tem podro\xc4\x8dju velika, dostopnost enostavna. Pred uporabo se moramo izobraziti ali posvetovati, da ne kupujemo slabo u\xc4\x8dinkovitih ali celo \xc5\xa1kodljivih pripravkov, ki so marketin\xc5\xa1ko dobro predstavljeni. Jasno si moramo postaviti merila izbora in pri\xc4\x8dakovanja in ne smemo verjeti zvene\xc4\x8dim obljubam ponudnikov. Naravna prehranska dopolnila v \xc4\x8dim bolj osnovni obliki naj imajo prednost pred zapleteno sestavljenimi, ve\xc4\x8djo pozornost posvetimo tistim, ki jasno deklarirajo poznane sestavine. Ekolostrum kot prehransko dopolnilo ne prepre\xc4\x8duje in ne zdravi bolezni pri ljudeh. Ozna\xc4\x8devanje, predstavitev in ogla\xc5\xa1evanje prehranskih dopolnil ne sme vsebovati navedb, ki bi navajale ali pomenile, da uravnote\xc5\xbeena in raznovrstna prehrana ne more zagotoviti ustreznih koli\xc4\x8din hranil.'